
28 Noiembrie 2007 de Mirela Corlatan 
Balaceanu-Stolnici, complice la 


asasinatele de la Europa Libera 


Balaceanu-Stolnici, complice la asasinatele de la Europa Libera Sursa 
„Laurentiu" a furnizat Securitatii planul casei lui Vlad 

Georgescu, director la Europa Libera, presupus asasinat prin iradiere. 
CNSAS l-a deconspirat pe acad. Constantin Balaceanu-Stolnici ca fiind 
„Laurentiu". 


Vlad Georgescu a ignoratavertismentele Securitatii ca va fi asasinat 


„Un raport din 31 octombrie 1984 ne readuce in atentie sursa «Laurentiu», care se 
intilnise la Munchen cu Vlad Georgescu. Acesta i-a spus ca majoritatea scrisorilor 
primite la Europa Libera din Romania erau introduse in circuitul postal la Belgrad 
sau Budapesta. Raportul lui «Laurentiu» este garnisit cu o schema de toata 
splendoarea a apartamentului lui Vlad Georgescu in capitalaBavariei". Acesta este 
un fragment din volumul „Operatiunile Melita si Eterul. Istoria Europei Libere prin 
documente de Securitate", scris de istoricul Mihai Pelin si reeditat recent la Editura 
Compania. Coroborata cu probatoriul CNSAS in cazul lui Constantin Balaceanu- 
Stolnici, identificat drept sursa „Laurentiu", precum si cu marturiile colegilor lui Vlad 
Georgescu de la Europa Libera, informatia contureaza ipoteza ca seniorul liberal a 
fost unul dintre cei care au participat activ la planul de masuri al Securitatii care il 
viza pe Vlad Georgescu, director la Europa Libera intre 1983 si 1988. In iunie 1982, 
colonelul de Securitate Dorin Bogdan elabora acest plan, in care, printre altele, 
dispunea: „Concomitent, vor fi completate datele actuale de cunoastere (domiciliul 
sau din Munchen, programul zilnic, preocupari extraprofesionale, deplasari etc.) si 
se vor pregati conditiile pentru a se putea trece la neutralizarea sa completa". Vlad 
Georgescu a murit in 1988, in urma unui cancer galopant, care se banuieste ca i-ar 
fi fost indus prin iradiere de catre Securitate. 


Alexandru Solomon, autorul recent lansatului film documentar „Cold Waves" despre 
Europa Libera, confirma informatiile prezentate de Pelin. „Eu am consultat atit 
arhivele CNSAS despre Europa Libera, cit si arhive straine. «Laurentiu» apare, 
printre altele, ca informatorul care a furnizat Securitatii planul casei lui Vlad 
Georgescu. In film, eu prezint in schimb planul casei lui Emil Georgescu, oferit 
Securitatii de alt informator, cu cod «Marculescu»", spune Alexandru Solomon. 


„Nu am fost niciodata in casa lui Vlad Georgescu de la Munchen", neaga insa 
Constantin Balaceanu-Stolnici furnizarea catre Securitate a planului casei fostului 
sau prieten, desi recunoaste ca il stia bine din tara si ca a mers de citeva ori la 
Munchen. Spusele sale sint insa infirmate de Nicolae Constantin Munteanu, si el 
jurnalist la Europa Libera in acea perioada. „Stiu de la sotia lui Vlad, doamna Mary 
Georgescu, care locuieste si astazi la Munchen, ca se cunosteau cu Constantin 
Balaceanu-Stolnici si ca acesta i-a vizitat de citeva ori", spune N.C. Munteanu. 


Nestor Rates, cel care i-a succedat in functia de director al Europei Libere lui Vlad 
Georgescu dupa decesul acestuia in noiembrie 1988, nu are nici el dubii ca 
„Laurentiu" din dosarele operatiunilor „Melita" si „Eterul" ale Securitatii este 
Constantin Balaceanu-Stolnici si crede ca acesta ar fi putut furniza un astfel de plan 
Securitatii. „Nu am stiut cine este «Laurentiu» pina cind nu a fost deconspirat in 
acest an, intrucit nu l-am cunoscut pe Constantin Balaceanu-Stolnici, dar acum nu 
am nici un dubiu. Pe altii i-am identificat foarte usor pentru ca-i cunosteam", spune 
Nestor Rates. Acesta a studiat atit dosarele din Fondul Documentar al CNSAS privind 
Europa Libera, cit si dosarele colegilor sai morti in mod suspect in anii '80 si 
urmeaza sa publice in Statele Unite o carte pe aceasta tema. „In dosarele Securitatii 
am gasit planurile caselor atit ale lui Vlad Georgescu, cit si ale lui Noel Bernard si 
Emil Georgescu. Informatorii faceau desene dupa posibilitatile lor artistice, dupa 
care erau date la specialisti si facute profesionist. Din ce-mi amintesc, in dosare 
exista doar un plan original al unui informator. Planurile contineau foarte multe 
detalii, de la pozitia biroului intr-o incapere, in cazul lui Vlad Georgescu de exemplu, 
la traseul pe care acestia il parcurgeau pentru a ajunge acasa", relateaza Rates. 


Dupa cum sintetizeaza Mihai Pelin documentele Securitatii cu privire la Europa 
Libera, „Laurentiu“ era o sursa foarte buna nu doar in ce priveste obtinerea de 
informatii despre sau de la Vlad Georgescu. „Laurentiu era in masura sa-i 
iscodeasca pe Vlad Georgescu, lon loanid, Sanda Stolojan, Anca Tylo, Monica 
Lovinescu si Virgil lerunca", sustine Pelin. Or, chiar acad. Balaceanu-Stolnici sustine 
ca ii cunostea bine din Bucuresti pe Vlad Georgescu si pe Anca Tylo, iar in Paris, 
unde erau stabiliti majoritatea celor mentionati, avea cele mai multe relatii. 


Intr-un document al Securitatii citat in probatoriul CNSAS, despre „Laurentiu" se 
spune: „In ce priveste grupul celor de la Europa Libera, va fi greu sa-i influenteze, 
dar va cauta sa cunoasca activitatea lor concreta, eventualele canale de legatura cu 
tara". In alta nota se precizeaza: „In timpul deplasarilor in strainatate intra in 
legatura cu elementele emigratiei romane ostile tarii noastre si cuangajati ai 
postului Europa Libera". 


Fostii jurnalisti de la Europa Libera considera ca informatori precum „Laurentiu" au 
avut un rol esential in lichidarea a trei dintre colegii lor. Noel Bernard, cel care a 
condus postul de radio doua decenii, a murit in decembrie 1981 in urma unui cancer 
la plamini. Emil Georgescu, principalul redactor la inceputul anilor '80, cel care 


prezenta emisiunea zilnica „Actualitatea romaneasca", a fost tinta unui atentat in 
1981, insa, desi a fost injunghiat de 27 de ori, a supravietuit pina in 1985, cind a 
murit tot de cancer. Vlad Georgescu a murit in noiembrie 1988, in urma unui cancer 
cerebral, cu evolutie rapida, dupa ce transmisese in serial „Orizonturile rosii", cartea 
pe care lon Mihai Pacepa, fostul sef al DIE, o publicase peste Ocean. Fusese 
avertizat de Securitate, prin intermediul surorii sale din Bucuresti, ca va fi ucis daca 
difuzeaza serialul. 


„Devenise clar ca boala le fusese indusa si prima ipoteza imbratisata a fost cea 
lansata de lon Mihai Pacepa in cartea sa. El vorbea de un aparat miniatural, «Radu», 
prin care au fost iradiati. Insa acum chiar si Pacepa si-a revizuit ipoteza printr-un 
articol publicat anul trecut in «New Republic», considerind ca varianta folosirii de 
materiale radioactive, ca in cazul Litvinenko, este mai plauzibila", spune Nestor 
Rates. Acesta considera ca, daca ipoteza unei similitudini intre operatiunile de 
lichidare a fostilor jurnalisti de la Europa Libera si a fostului spion rus este valida, 
atunci principalii trei informatori din dosarele Europei Libere este posibil sa fi avut 
un rol important. „In afara de «Laurentiu», mai erau doi informatori care veneau 
foarte des la Munchen, unul «Stan lon», care era se pare istoric, iar altul «Rafael», 
profesor universitar. Pentru ca si angajatii de la Europa Libera aveau interesul sa 
afle cit mai multe informatii despre Romania, ca sa poata face un tablou cit mai 
complet, cei care veneau din tara erau primiti acasa, scosi la restaurant, deci le era 
la indemina sa foloseasa materiale radioactive, sa le puna in mincare sau bautura", 
ofera Nestor Rates o posibila metoda de operare. „Daca se dovedeste ca, de 
exemplu, in cazul lui Vlad Georgescu a fost vorba de crima, atunci Constantin 
Balaceanu-Stolnici, care sub numele de «Laurentiu» se pare ca a oferit planul casei 
sale, este pasibil de a fi suspectat pentru complicitate", considera N.C. Munteanu. 


„Ideea asasinatelor e fantezista'" 

Domnule Stolnici, in volumul „Operatiunile Melita si Eterul" se spune ca „Laurentiu" 
a furnizat Securitatii planul casei lui Vlad Georgescu. Dvs. ati avut acest nume 
conspirativ. 

Nu, nu am fost niciodata in casa lui Vlad Georgescu. 

Purtati insa numele „Laurentiu" in 1984? 

Da, il mai foloseam. 


Pe Vlad Georgescu il cunosteati? 


Da, cum sa nu, ne stiam din tara. A fost casatorit cu fata lui Racovita (n.r. - 
Alexandrina Racovita, fosta balerina), ruda cu sotia mea. 


Si atunci cind mergeati in Germania va intilneati totusi cu el. Cum explicati deci 
aceasta informatie din dosarele Securitatii? 


Nu stiu ce sa spun. 


Fostii colegi ai lui Vlad Georgescu considera ca planul casei oferit Securitatii ar fi 
putut avea un rol important in asasinarea sa. 


Mie mi se pare fantezista ideea aceasta cu asasinatele, fireste, in afara de cazul lui 
Emil Georgescu. Ca medic, va spun ca este foarte dificil de sustinut aceasta ipoteza. 
Vlad Georgescu a murit de un cancer cerebral. 

Securitatea nu v-a cerut vreodata sa faceti planul casei cuiva? 

Nu, niciodata. 


Dintre angajatii de la Europa Libera cu cine va mai intilneati? 


Cu Anca Tylo (n.r. - secretara), era prietena cu sotia. Citeodata stateam la ea cind 
mergeam in Germania. 


In 1984 ati fost in Germania? 


Nu-mi mai amintesc pe ani. In orice caz, mai des mergeam la Paris, ca acolo aveam 
foarte multi cunoscuti. 


4 Decembrie 2007, 02:34 de Mirela Corlatan 


Stolnici, spion la Europa Libera: 
dovada 


Cotidianul va prezinta nota prin care sursa „Laurentiu“, 
deconspirata de CNSAS ca fiind Constantin Balaceanu-Stolnici, a 


furnizat Securitatii planul casei jurnalistului Vlad Georgescu, de la 
Europa Libera. 


Documentul provine din arhiva SRI, reprezentind o nota informativa a sursei 
„Laurentiu“, data pe 31 octombrie 1984, in casa conspirativa „Filiti“ din Bucuresti, 
prin care acesta a furnizat atit schita casei lui Vlad Georgescu, cit si o descriere 
detaliata a ei si o relatare a discutiei pe care o avusese la Munchen cu jurnalistul. 
Nota informativa, care astazi se afla in arhiva CNSAS, in dosarele operatiunilor 
„Melita“ si „Eterul“, demonstreaza ca seniorul liberal a mintit in urma cu o 
saptamina, cind a declarat pentru Cotidianul ca nu a fost niciodata in casa lui Vlad 
Georgescu si ca Securitatea nu i-a cerut niciodata sa faca schita casei cuiva. Sursa 
„Laurentiu“ a fost deconspirata de CNSAS ca fiind Constantin Balaceanu-Stolnici, 
dupa ce informatia a fost prezentata in premiera de Cotidianul inca din luna aprilie. 
Saptamina trecuta, academi-cianul a recunoscut ca folosea acest nume de cod in 
perioada anilor '80, iar detaliile din aceasta nota, dar si dintr-o alta referitoare la 
intelectualii romani stabiliti la Paris, arata fara dubiu ca „Laurentiu“ este chiar el. 


In nota informativa in care prezinta schita casei lui Vlad Georgescu, „Laurentiu“ 
arata ca intilnirea cu Vlad Georgescu, pe atunci directorul Europei Libere, s-a produs 
prin intermediul uneia dintre angajatele postului de radio, Anca Tyllo. „Vlad 
Georgescu stia cu o zi inainte de sosirea sursei, caci intilnise la serviciu pe Anca 
Tyllo care l-a informat de vizita la Munchen, a doua zi, a sursei. Anca Tyllo 
mentioneaza ca a reactionat imediat cu bucurie si replica lui a fost: 'Vai, ce bine ca 
vin, sper sa-l vad si eu. Dar crezi ca o sa vrea sa ma vada?>>"“, nota colonelul de 
Securitate Gheorghe Raduca din ceea ce ii raporta „Laurentiu“. Despre Anca Tyllo, 
Constantin Balaceanu-Stolnici a declarat saptamina trecuta ca o stia, ca si pe Vlad 
Georgescu, din Bucuresti, era prietena cu sotia sa si, citeodata, era chiar gazda sa 
la Munchen. Invitat impreuna cu sotia si cu Anca Tyllo „la un drink“ acasa la Vlad 
Georgescu, „Laurentiu“ a mers pina la urma singur in vizita la jurnalist, retinind 
numeroase detalii si facind o multime de observatii. „Masina lui Vlad Georgescu 
este un BMW care reflecta standardul ridicat al nivelului sau de trai. Locuinta sa se 





gaseste intr-un cartier rezidential modern din estul orasului, intr-un bloc cu aspect 
relativ luxos“, nota „Laurentiu“. Desi gazda nu l-a dus intr-un „tur“ al 
apartamentului, vizitatorul a incercat sa retina tot: pozitionarea camerelor, 
pozitionarea obiectelor de mobilier in living, unde a avut loc discutia, precum si 
dialogul cu jurnalistul. „In dreapta nisei, dincolo de usa antreului, se afla o usa care 
se deschidea in camera copilului. Fara a fi sigura, sursa isi aminteste ca in stinga 


nisei se afla o alta usa (care, probabil, ducea in dormitorul gazdelor)“, spunea 
„Laurentiu“ ofiterului de Securitate, desenind o schita a casei lui Vlad Georgescu, 
asa cum si-o amintea. 


